*A rendelet elfogadásához*

*a Mötv. 50. §-a alapján*  ***minősített*** *többség szükséges,*

*A határozati javaslat elfogadásához* ***egyszerű*** *többség szükséges,*

*az előterjesztés* ***nyilvános ülésen tárgyalható****!*

*223. számú előterjesztés*

Bátaszék Város Önkormányzata Képviselő-testületének 2016. október 26-án,

16.00 órakor megtartandó ülésére

*Tájékoztató a diétás étkeztetés biztosításának feltételeiről*

|  |
| --- |
| **Előterjesztő:** dr. Bozsolik Róbert polgármester    **Készítette:** Kondriczné dr. Varga Erzsébet jegyző    **Törvényességi ellenőrzést végezte:** Takácsné Gehring Mária  aljegyző  **Tárgyalja:**  Pénzügyi és Gazdasági Bizottság: 2016. 10. 25.  Szociális Bizottság: 2016. 10. 25. |

***Tisztelt Képviselő-testület!***

Az előző testületi ülésen merült fel arra irányuló felvetés, hogy a diétás étkeztetésre vonatkozóan készüljön előterjesztés, és amennyiben jogos az igény, az önkormányzat teremtse meg a diétás étkeztetés biztosításának feltételeit.

A közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet 15. §-a az alábbi részletszabályokat tartalmazza:

„A fekvőbeteg-ellátást nyújtó intézményben, személyes gondoskodást nyújtó gyermekjóléti alapellátást, gyermekvédelmi szakellátást, illetve szociális szakosított ellátást nyújtó intézményben, valamint a nevelési-oktatási intézményben minden, **szakorvos által igazolt****[diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws5_1) étkezést** igénylő személy számára az állapotának megfelelő [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws6_0) étrendet kell biztosítani.

A [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws6_1) étrendet az Intézmény úgy is biztosíthatja, hogy ha az Intézmény főzőkonyháján vagy az Intézményt ellátó Közétkeztetőnél nem biztosítottak a [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws7_0) ételek előállításához szükséges személyi, tárgyi, műszaki feltételek, az Intézmény azt más – ilyen feltételekkel rendelkező - Közétkeztetőtől rendeli meg.”

Ugyanezen rendelet 16. § (5)-(6) bekezdése szerint [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1#ws10_1) étrendet és [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws10_2) étlapot kizárólag dietetikus szakképesítéssel rendelkező szakember tervezhet, [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws11_0) étlapot pedig ilyen szakember felügyeletével lehet összeállítani.

A Közétkeztető gondoskodik arról, hogy a [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws12_0) étel készítését

a) [diétás](https://www.opten.hu/optijus/lawtext/253670?tkertip=4&tsearch=di%c3%a9t*&page_to=1" \l "ws13_0) szakács szakmai képesítéssel rendelkező személy végezze, vagy

b) dietetikus szakképesítéssel rendelkező szakember felügyelje.

Fenti jogszabályhelyek alapján a szakorvos által igazolt diétás étkezést a nevelési- oktatási intézménynek biztosítania kell. Amennyiben az intézmény főzőkonyháján a feltételek ehhez nem adottak, az önkormányzat más közétkeztetőtől is vásárolhat.

Az élelmezésvezető bevonásával megvizsgáltuk annak lehetőségét, hogy a diétás ételek előállításához szükséges feltételek mennyiben adottak a főzőkonyhán. Megállapítható, hogy a fent részletezett személyi feltételek biztosítása érdekében dietetikus szakképesítéssel rendelkező szakember alkalmazására lenne szükség, továbbá a tárgyi és műszaki feltételek sem adottak jelenleg.

Mindezek alapján jelenleg a diétás ebéd biztosítását a legköltséghatékonyabban más közétkeztetőtől történő megrendeléssel lehetne megoldani. Az élelmezésvezető 3 árajánlatot szerzett be, melyek az alábbiak:

1. Hungast Szekszárd nettó 610Ft/adag
2. Szivárvány Idősek Otthona, Bátaszék bruttó 575 Ft/adag
3. Gastroyal bruttó 1590 Ft/adag.

A gyermekek védelméről és a gyámügyi igazgatásról szóló 1997. évi XXXI. törvény (Gyvt.) 2016. január 1-jétől hatályos 21/B. §-a újraszabályozta az ingyenes és kedvezményes intézményi gyermekétkeztetést, melynek következtében jelentős számban nőtt az ingyenesen étkező gyermekek száma.

A Gyvt. 151. § (3) bekezdése alapján  a gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

Fenti rendelkezésnek megfelelően a helyi gyermekvédelmi ellátásokról szóló 2/2010. (II. 01.) KT rendelet (továbbiakban: Rendelet) melléklete szabályozza a jelenleg fizetendő gyermekétkeztetés intézményi térítési díjait.

A Gyvt. 151. § (3a)bekezdése szerint, ha a fenntartó vagy a települési önkormányzat a gyermekétkeztetést vásárolt szolgáltatás útján biztosítja, az intézményi térítési díj megállapítása érdekében az étkeztetést biztosító szolgáltató köteles elkülönítetten kimutatni a gyermekétkeztetéssel összefüggésben felmerülő nyersanyagköltséget.

Mindezek alapján javasolt a Rendelet mellékletének módosításával a diétás ebéd intézményi térítési díjának meghatározása, melyre az élelmezésvezető által megküldött nyersanyagköltség adatok alapján van lehetőség.

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Kérem a határozati javaslat és a rendelet tervezet elfogadását.

**Ha t á r o z a t i j a v a s l a t :**

**a diétás étkeztetés biztosítására**

Bátaszék Város Önkormányzatának Képviselő-testülete egyetért a diétás ebéd más Közétkeztetőtől történő megrendelésével.

*Határidő:* 2016. december 1.

*Felelős:* Kondriczné dr. Varga Erzsébet

(határozat megküldéséért)

*Határozatról értesül:* élelmezésvezető

Bátaszéki KÖH pénzügyi iroda

irattár

***HATÁSVIZSGÁLAT***

**a helyi gyermekvédelmi ellátásokról szóló 2/2010. (II. 01.) KT rendelet módosításáról szóló rendelet-tervezethez**

A rendelet megalkotása a diétás ebéd intézményi térítési díjának meghatározását szolgálja.

**Részletes indokolás:**

1. §-hoz: A mellékletek cseréjével a diétás ebéd intézményi térítési díjai meghatározásra kerülnek.

2. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** minimális

**A jogszabály megalkotásának szükségessége:** önkéntes

**A jogalkotás elmaradásának következményei:** a diétás ebéd biztosításából eredő többletköltség teljes egészében a Főzőkonyhát terhelné

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** Pénzügyi és Gazdasági Bizottság, Szociális Bizottság

*BÁTASZÉK Város Önkormányzat Képviselő-testületének*

…./2016.(X. 28.) önkormányzati r e n d e l e t –t e r v e z e t e

**a helyi gyermekvédelmi ellátásokról szóló 2/2010. (II. 01.) önkormányzati rendelet módosításáról**

Bátaszék Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 151. § (2f) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el:

1. **§** A helyi gyermekvédelmi ellátásokról szóló 2/2010. (II. 01.) önkormányzati rendelet (továbbiakban: Rendelet) melléklete helyébe jelen rendelet 1. melléklete lép.

**2. §** E rendelet *2016. december 1-jén* lép hatályba.

***B á t a s z é k* ,** 2016. október 26.

**Dr. Bozsolik Róbert Kondriczné dr. Varga Erzsébet**

polgármester  jegyző

A rendelet 2016. október 28-án kihirdetve!

Kondriczné dr. Varga Erzsébet

jegyző

*1. melléklet* *a /2016.(X.28.)önkormányzati rendelethez*

**a gyermekétkeztetés intézményi térítési díjai**

|  |  |
| --- | --- |
|  | **Térítési díj összege** |
| ellátási körzetbe tartozó bölcsődés  (reggeli-tízórai-ebéd uzsonna) | ***269 Ft/fő/nap + ÁFA*** |
| óvoda  (tízórai-ebéd-uzsonna) | ***315 Ft/fő/nap + ÁFA*** |
| bölcsőde, óvoda diétás ebéd | ***233 Ft/fő/nap +ÁFA*** |
| ált. iskolai tanuló  (tízórai-ebéd-uzsonna) | ***397 Ft/fő/nap + ÁFA*** |
| általános iskolai tanuló (ebéd,diétás ebéd) | ***233 Ft/fő/nap + ÁFA*** |
| gimnáziumi tanuló (ebéd,diétás ebéd) | ***270 Ft/fő/nap + ÁFA*** |
| felnőtt ebéd, diétás ebéd | ***483 Ft/fő/nap + ÁFA*** |